## Pravilnik o sadržaju, obliku i načinu vođenja evidencija subjekata koji obavljaju djelatnosti s hranom

### NN 8/2007 (22.1.2007.), Pravilnik o sadržaju, obliku i načinu vođenja evidencija subjekata koji obavljaju djelatnosti s hranom

# ministarstvo zdravstva i socijalne skrbi

**364**

Na temelju članka 22. stavka 12. i članka 26. Zakona o hrani
(»Narodne novine«, br. 117/03, 130/03, 48/04 i 85/06) ministar zdravstva i
socijalne skrbi donosi

## PRAVILNIK

### O SADRŽAJU, OBLIKU I NAČINU VOĐENJA EVIDENCIJA SUBJEKATA KOJI OBAVLJAJU DJELATNOSTI S HRANOM

Članak 1.

Ovim Pravilnikom određuje se sadržaj, oblik i način vođenja
evidencija subjekata koji hranu proizvode ili je na bilo koji način stavljaju u
promet.

Članak 2.

Evidencija jest evidentiranje svih subjekata koji posluju s
hranom.
Subjekt u poslovanju s hranom jest fizička ili pravna osoba koja posluje s
hranom, sukladno podjeli u članku 7. ovoga Pravilnika (u daljnjem tekstu:
subjekt).
Objekt jest zgrada, privremeni prostor ili vozilo u kojem se odvija bilo kakva
djelatnost s hranom. Objekt uključuje sustav nabave kvalitetne i neškodljive
hrane s provjerom na ulazu u objekt (u daljnjem tekstu: objekt).
Nadležno tijelo jest tijelo nadležno za poslove sanitarne inspek­cije.
Izvadak iz evidencije jest isprava kojom subjekt u poslovanju s hranom dokazuje
da je evidentiran u evidenciji ministarstva nadležnog za zdravstvo.

Članak 3.

Subjekti su obvezni surađivati s nadležnim tijelom sukladno
posebnim propisima.
Subjekti moraju obavijestiti nadležno tijelo, na način na koji to nadležno
tijelo od njega traži, o svakom objektu koji je pod njegovim nadzorom, a koji
obavlja djelatnost u bilo kojoj fazi proizvodnje, prerade i distribucije hrane,
kako bi se svaki takav objekt evidentirao.
Subjekti su obvezni obavještavati nadležno tijelo o svakoj značajnoj promjeni
djelatnosti i svakom zatvaranju postojećega objekta.

Članak 4.

U evidenciju se unose sljedeći podaci:
A) PODACI O KORISNIKU (kontakt osoba, vlasnik, operator, zastupnik)
– ime i prezime
– telefon
– mobitel
– e-mail
– titula
B) PODACI O SUBJEKTU
– naziv subjekta
– točna adresa (ulica i broj, mjesto, županija)
– telefon
– faks
– MBO
– MBS
– e-mail
C) PODACI O OBJEKTU
– naziv objekta
– točna adresa (ulica i broj, mjesto, županija)
– telefon
– faks
– odgovorna osoba (ime i prezime)
– e-mail
– djelatnost objekta – kategorije
– broj zaposlenih
– podaci o kapacitetu (godišnja proizvodnja, ukupan broj radnih mjesta, površina
objekta)
– rješenje o MTU (minimalno-tehničkim uvjetima)
– datum početka djelatnosti na toj lokaciji
– datum upisa
– izjava o točnosti navoda.

Članak 5.

Subjekt može postupak evidencije objekta ostvariti putem
elektroničkog pristupa te nakon završene prijave dobiva automatsku potvrdu o
zaprimanju zahtjeva za evidenciju objekta. Nakon dobivanja rješenja o evidenciji
objekta, subjekt može, putem jedinstvene šifre, pristupiti podacima iz
evidencije o objektu kojeg je subjekt vlasnik i/ili korisnik.
Iznimno, subjekti koji nemaju mogućnost sukladno stavku 1. ovoga članka,
evidenciju objekta mogu ostvariti podnošenjem zahtjeva putem standardiziranog
obrasca kod nadležnog tijela u uredima državne uprave u županijama, ali su
obvezni platiti dodatne troškove upisa.
Subjekti iz stavka 1. i 2. ovoga članka, obvezni su dostaviti potvrdu o
uplaćenim troškovima i rješenje o upisu u sudski, odnosno obrtni registar.

Članak 6.

Evidenciju vodi ministarstvo nadležno za zdravstvo u
elektroničkom obliku.

Članak 7.

Subjekti se upisuju u evidenciju u skupinu prema odobrenoj
djelatnosti.
Skupine prema odobrenoj djelatnosti dijele se na:
a) objekte za proizvodnju hrane neanimalnog podrijetla,
b) objekte za veleprodaju hrane,
c) objekte za maloprodaju hrane,
d) objekte u kojima se odvija priprema, obrada ili prerada hrane na
maloprodajnom mjestu uključivo i pokretni i/ili privremeni prostor (stacionarni
i pokretni kiosci hrane, prodajna mjesta na trž­nici, pokretna vozila za
prodaju),
e) ugostiteljske objekte:     1) skupine barovi

2) skupine restorani

3) skupine kantine i pripremnice obroka.

Članak 8.

Troškove postupka evidencije snosi stranka. Ministar nadležan
za zdravstvo posebnom odlukom propisat će visinu troškova postup­ka evidencije.

Članak 9.

Kontrolu objekta evidentiranog u evidenciju obavlja nadležno
tijelo.

Članak 10.

Subjekt je dužan u roku od šest mjeseci, od dana stupanja na
snagu ovoga Pravilnika, evidentirati sve objekte, sukladno članku 2. ovoga
Pravilnika, koje koristi i/ili je vlasnik.

Članak 11.

Ovaj Pravilnik stupa na snagu osmoga dana od dana objave u
»Narodnim novinama«.

Klasa: 011-02/07-04/04
Urbroj: 534-07-07-01
Zagreb, 10. siječnja 2007.

Ministar
**doc. dr. sc. Neven Ljubičić**, v. r.

REPUBLIKA HRVATSKA
MINISTARSTVO ZDRAVSTVA I SOCIJALNE SKRBI

Uprava za sanitarnu inspekciju
Klasa:
Urbroj:
Zagreb

**ZAHTJEV ZA EVIDENTIRANJE SUBJEKATA**

|  |  |
| --- | --- |
| PODACI O KORISNIKU (osoba za kontakt) | |
| 1. ime i prezime |  |
| 2. telefon |  |
| 3. mobitel |  |
| 4. e-mail |  |
| 5. titula |  |
| PODACI O SUBJEKTU | |
| 1. naziv subjekta |  |
| 2. točna adresa (ulica i broj, mjesto, županija) |  |
| 3. telefon |  |
| 4. faks |  |
| 5. MBO |  |
| 6. MBS |  |
| 7. e-mail |  |
| PODACI O OBJEKTU | |
| 1. naziv objekta |  |
| 2. točna adresa (ulica i broj, mjesto, županija) |  |
| 3. telefon/0 |  |
| 4. faks |  |
| 5. odgovorna osoba |  |
| 6. e-mail |  |
| 7. djelatnost objekta – kategorije |  |
| 8. broj zaposlenih |  |
| 9. podaci o kapacitetu (godišnja proizvodnja, ukupan broj radnih mjesta, površina objekta) |  |
| 10. broj rješenja o MTU |  |
| 11. datum početka djelat­nosti na toj lokaciji |  |

REPUBLIKA HRVATSKA
MINISTARSTVO ZDRAVSTVA I SOCIJALNE SKRBI

Uprava za sanitarnu inspekciju
Klasa:
Urbroj:
Zagreb

            **Izvod iz
evidencije objekata**

|  |  |
| --- | --- |
| PODACI O SUBJEKTU | |
| 1. naziv subjekta |  |
| 2. točna adresa (ulica i broj, mjesto, županija) |  |
| 3. telefon |  |
| 4. faks |  |
| 5. MBO |  |
| 6. MBS |  |
| 7. e-mail |  |
| PODACI O OBJEKTU | |
| 1. naziv objekta |  |
| 2. točna adresa (ulica i broj, mjesto, županija) |  |
| 3. telefon |  |
| 4. faks |  |
| 5. odgovorna osoba |  |
| 6. e-mail |  |
| 7. djelatnost objekta – kategorije |  |
| 8. broj zaposlenih |  |
| 9. podaci o kapacitetu (godišnja proizvodnja, ukupan broj radnih mjesta, površina objekta) |  |
| 10. broj rješenja o MTU |  |
| 11. datum početka djelat­nosti na toj lokaciji |  |

Pravilnik, NN 8/2007-364
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)